Diari Oficial de la Generalitat Valenciana


Sumari del DOGV 4238, del 29-04-2002 (2002/4290)

DECRET 58/2002, de 23 d'abril, del Govern Valencià, pel qual es prorroga la cessió gratuïta efectuada per la Generalitat Valenciana mitjançant Decret 111/1991, de 26 de juny, del Govern Valencià, a favor de les centrals sindicals Unió General de Treballadors i Comissions Obreres i Confederació d'Empresaris de Castelló, de l'ús de la segona planta de l'edifici situat en la plaça de les Monges, número 30, de Sant Mateu.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4238

Data del DOGV
:   29-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/4290


Data del document
:   23-04-2002

Organisme emissor
:   Conselleria d'Economia, Hisenda i Ocupació

Tipus de document
:   Decret

Anàlisi jurídica

 Descriptors 

:   * Sant Mateu
    * propietat immobiliària
    * cultura regional
    * transmissió de la propietat

DECRET 58/2002, de 23 d'abril, del Govern Valencià, pel qual es prorroga la cessió gratuïta efectuada per la Generalitat Valenciana mitjançant Decret 111/1991, de 26 de juny, del Govern Valencià, a favor de les centrals sindicals Unió General de Treballadors i Comissions Obreres i Confederació d'Empresaris de Castelló, de l'ús de la segona planta de l'edifici situat en la plaça de les Monges, número 30, de Sant Mateu. [2002/A4290]
  
Mitjançant Decret 111/1991, de 26 de juny, el Govern Valencià acordà la cessió, a favor de les centrals sindicals Unió General de Treballadors i Comissions Obreres i Confederació d'Empresaris de Castelló, de l'ús de la segona planta de l'edifici situat en la plaça de les Monges, número 30, de Sant Mateu. Aquesta cessió fou efectuada amb la condició que l'immoble fóra destinat a fins propis de les organitzacions mencionades.
  
La distribució dels locals objecte de cessió entre les organitzacions assenyalades que consta en l'article 2 del decret mencionat és la següent:
  
- Comissions Obreres: els locals corresponents als finestrals segon i tercer de l'esquerra
  
- Unió General de Treballadors: els locals corresponents als finestrals quart i cinqué de l'esquerra.
  
- Confederació d'Empresaris de Castelló: els locals corresponents als finestrals primer i segon de la dreta.
  
Igualment, se cedeix l'ús de les zones d'accés i servei aliens als locals esmentats.
  
Els locals assenyalats consten en l'Inventari General de Béns i Drets de la Generalitat Valenciana amb la qualificació de bé patrimonial amb el codi A02/12/100/0002.
  
La Unió General de Treballadors del País Valencià, Comissions Obreres del País Valencià i la Confederació d'Empresaris de Castelló han sol·licitat la pròrroga de la cessió d'ús efectuada al seu moment.
  
Considerant que els locals cedits continuen sent utilitzats per les organitzacions cessionàries per als seus fins propis, així com la utilitat pública i l'interés social dels fins mencionats, d'acord amb el que estableix l'article 41 i següents de la Llei 3/1986, de 24 d'octubre, de Patrimoni de la Generalitat Valenciana, a proposta del conseller d'Economia, Hisenda i Ocupació i amb la deliberació prèvia del Govern Valencià, en la reunió del dia 23 d'abril de 2002,
  
DECRETE
  
Article 1
  
S'autoritza a les centrals sindicals Unió General de Treballadors i Comissions Obreres i Confederació d'Empresaris de Castelló la pròrroga per cinc anys de la cessió d'ús gratuïta efectuada al seu favor mitjançant Decret 111/1991, de 26 de juny, del Govern Valencià.
  
Els locals objecte de cessió que corresponen a cadascuna de les organitzacions són els següents:
  
- Comissions Obreres: els locals corresponents als finestrals segon i tercer de l'esquerra.
  
- Unió General de Treballadors: els locals corresponents als finestrals quart i cinqué de l'esquerra.
  
- Confederació d'Empresaris de Castelló: els locals corresponents als finestrals primer i segon de la dreta.
  
Igualment, se cedeix l'ús de les zones d'accés i servei aliens als locals esmentats.
  
Article 2
  
Es mantenen les altres condicions respecte als fins indicats en el Decret 111/1991, de 26 de juny, del Govern Valencià.
  
Article 3
  
Les organitzacions cessionàries s'hauran de fer càrrec de qualssevol despeses de conservació i manteniment de l'immoble objecte de cessió, així com el pagament dels impostos que se'n deriven durant el termini establit per a la cessió.
  
Les despeses i els impostos mencionats, els hauran de pagar les entitats cessionàries d'acord amb la superfície i el grau d'utilització dels locals que ocupen en l'immoble.
  
València, 23 d'abril de 2002
  
El president de la Generalitat Valenciana,
  
EDUARDO ZAPLANA HERNÁNDEZ-SORO.
  
El conseller d'Economia, Hisenda i Ocupació,